<translate>  <pcm>
Senate presido, Bukola Saraki go hold special meeting for wia all di senators suppose show togeda wit di candidates for interview. One by one, di candidates go answer any questions wey di senators ask dem. After di candidates don finish, di senate presido go say make dem vote weda dem want di candidate to join goment as minister or not.If di senators happi wit di qualifications, experience and di way candidates perform for di kweshun and answer, senators go vote YAY, but if dem no support di candidate, na NO dem go vote. Di candidates wey di senators confam, Presido Buhari go swear dem into office and give dem ministry to control.Dis na di waka wey Kemi Adeosun do for November 2015, wey she comot as Minister of Finance. 